
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
УЙРӐМ САККУНӖСЕН АКЧӖСЕНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи утӑ уйӑхӗн 3-мӗшӗнче
йышӑннӑ

1 статья
Чӑваш Республикин "Чӑваш Республикин муниципалитет пӗрлӗхӗсен территорийӗсенче Раҫҫей Федерацийӗн гражданӗсенчен ыйтса пӗлес ӗҫе палӑртмалли тата ирттермелли йӗрке ҫинчен" 2015 ҫулхи раштав уйӑхӗн 29-мӗшӗнчи 85 №-лӗ саккунне ("Республика" хаҫат, 2016, кӑрлач уйӑхӗн 13-мӗшӗ; 2020, раштав уйӑхӗн 17-мӗшӗ) ҫакӑн пек улшӑнусем кӗртес:
1) ятӗнче "Раҫҫей Федерацийӗн" сӑмахсене кӑларса пӑрахас;
2) 1 статьяна ҫакӑн пек ҫырса хурас:
"1 статья. Ҫак Саккун йӗркелекен ыйтусем
Ҫак Саккун Федерацин "Халӑх влаҫӗн пӗрлехи тытӑмӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2025 ҫулхи пуш уйӑхӗн 20-мӗшӗнчи 33-ФЗ №-лӗ саккунӗпе килӗшӳллӗн Чӑваш Республикин муниципаллӑ пӗрлӗхӗн пӗтӗм территорийӗнче е унӑн территорийӗн пӗр пайӗнче вырӑнти хӑй тытӑмлӑх органӗсем тата вырӑнти хӑй тытӑмлӑхӑн должноҫри ҫыннисем, ҫавӑн пекех Чӑваш Республикин патшалӑх влаҫӗн органӗсем йышӑнусем тунӑ чухне граждансенчен ыйтса пӗлес ӗҫе палӑртмалли тата ирттермелли йӗркене палӑртать.";
3) 2 статьян иккӗмӗш абзацӗнче "вун ултӑ ҫула" сӑмахсене "вун сакӑр ҫула" сӑмахсемпе улӑштарас;
4) 3 статьяна ҫакӑн пек ҫырса хурас:
"3 статья. Граждансенчен ыйтса пӗлес ӗҫе ирттерме пуҫару тӑвасси
Граждансенчен ыйтса пӗлес ӗҫе ҫаксем пуҫарнипе тӑваҫҫӗ:
1) муниципаллӑ пӗрлӗхӗн представительлӗ органӗ, муниципаллӑ пӗрлӗх пуҫлӑхӗ е вырӑнти администраци пуҫлӑхӗ пуҫарнипе – халӑх пурнӑҫне тӳррӗн тивӗҫтермелли ыйтусене татса парас енӗпе полномочисем пурнӑҫлас пайра;
2) Чӑваш Республикин патшалӑх влаҫӗн органӗсем пуҫарнипе – вырӑнти хӑй тытӑмлӑха йӗркелемелли пӗтӗмӗшле принципсене палӑртмалли ыйтусене татса парас енӗпе полномочисем пурнӑҫлас пайра;
3) пуҫару проектне пурнӑҫлама сӗнекен муниципаллӑ пӗрлӗхре е унӑн пӗр пайӗнче пурӑнакан ҫынсем пуҫарнипе – асӑннӑ пуҫару проектне пулӑшасси пирки граждансем мӗн шутланине палӑртас шутпа.";
5) 4 статьяра:
а) 1-мӗш пайра "муниципалитет пӗрлӗхӗн уставӗпе тата (е)" сӑмахсене кӑларса пӑрахас;
ӑ) 3-мӗш пая ҫакӑн пек ҫырса хурас:
"3. Граждансенчен ыйтса пӗлес ӗҫе тума палӑртни ҫинчен калакан йышӑнӑва муниципаллӑ пӗрлӗхӗн представительлӗ органӗн граждансенчен ыйтса пӗлес ӗҫе ирттерме тунӑ пуҫарӑва (ӑна ҫак Саккунӑн 3 статйипе пӑхса хӑварнӑ) илнӗ самантран пуҫласа виҫӗ уйӑх хушшинче тумалла.
Енчен те граждансенчен ыйтса пӗлес ӗҫе ирттернӗ чухне сӗнекен ыйтусем ҫак Саккунӑн 3 статйипе пӑхса хӑварнӑ ыйтусемпе килӗшсе тӑмаҫҫӗ пулсан, муниципаллӑ пӗрлӗхӗн представительлӗ органӗ граждансенчен ыйтса пӗлес ӗҫе палӑртма хирӗҫ пулать.";
б) 4-мӗш пайӑн пӗрремӗш абзацӗнче "нормативлӑ право актӗнче" сӑмахсене "йышӑнӑвӗнче" сӑмахпа улӑштарас;
в) 5-мӗш пайра "нормативлӑ право актӗнче" сӑмахсене "йышӑнӑвӗнче" сӑмахпа улӑштарас;
г) 7-мӗш пая "пӗлтермелле" сӑмах умӗн "полномочиллӗ органӑн е вырӑнти хӑй тытӑмлӑхӑн должноҫри ҫыннин" сӑмахсем хушса хурас;
6) 5 статьяра:
а) 1-мӗш пайра "муниципалитет пӗрлӗхӗн уставӗпе тата (е)" сӑмахсене кӑларса пӑрахас;
ӑ) 6-мӗш пайра "нормативлӑ право актӗнче" сӑмахсене "йышӑнӑвӗнче" сӑмахпа улӑштарас;
б) 7-мӗш пайра "массӑллӑ информаци хатӗрӗсенче пичетлесе кӑлармалла тата муниципалитет пӗрлӗхӗн официаллӑ сайтӗнче вырнаҫтармалла" сӑмахсене "халӑха пӗлтермелле" сӑмахсемпе улӑштарас;
7) 6 статьян 2-мӗш пайӗ хӑйӗн вӑйне ҫухатнӑ тесе йышӑнас.

2 статья
Чӑваш Республикин "Чӑваш Республикин патшалӑх должноҫӗсене йышӑнакан ҫынсен статусӗ ҫинчен" 2018 ҫулхи юпа уйӑхӗн 25-мӗшӗнчи 
76 №-лӗ саккунне ("Республика" хаҫат, 2018, юпа уйӑхӗн 31-мӗшӗ; 2020, раштав уйӑхӗн 17-мӗшӗ; 2021, раштав уйӑхӗн 29-мӗшӗ; 2022, юпа уйӑхӗн 
5-мӗшӗ; 2023, ака уйӑхӗн 26-мӗшӗ, ҫу уйӑхӗн 31-мӗшӗ; 2024, ҫӗртме уйӑхӗн 27-мӗшӗ) ҫакӑн пек улшӑнусем кӗртес:
1) 2 статьяна ҫакӑн пек ҫырса 3-мӗш пай хушса хурас:
"3. Чӑваш Республикин муниципаллӑ округӗсен, хула округӗсен пуҫлӑхӗсен статусне, вӗсене уйӑрса лартмалли тата вӗсен ӗҫ-хӗлӗн йӗркине Федерацин "Халӑх влаҫӗн пӗрлехи тытӑмӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2025 ҫулхи пуш уйӑхӗн 20-мӗшӗнчи 33-ФЗ №-лӗ саккунӗпе, федерацин ытти саккунӗсемпе, Раҫҫей Федерацийӗн ытти нормативлӑ право акчӗсемпе, Чӑваш Республикинче вырӑнти хӑй тытӑмлӑха йӗркелемелли ыйтусене йӗркелесе тӑракан Чӑваш Республикин саккунӗпе, Чӑваш Республикин ытти саккунӗсемпе, Чӑваш Республикин ытти нормативлӑ право акчӗсемпе, муниципаллӑ пӗрлӗхсен уставӗсемпе, ытти муниципаллӑ право акчӗсемпе йӗркелесе пыраҫҫӗ.";
2) 12 статьян 4-мӗш пайӗнче "Чӑваш Республикин ӗҫ тӑвакан власть органӗ" сӑмахсене "Чӑваш Республикин ӗҫ тӑвакан органӗ" сӑмахсемпе улӑштарас;
3) "Чӑваш Республикин патшалӑх должноҫӗсен пӗрлештернӗ переченӗ" хушса ҫырнине
"Чӑваш Республикин миравай судйи"
позици хыҫҫӑн ҫакӑн пек ҫырса позицисем хушса хурас:
"Чӑваш Республикин муниципаллӑ округӗн пуҫлӑхӗ
Чӑваш Республикин хула округӗн пуҫлӑхӗ".

3 статья
Чӑваш Республикин "Муниципаллӑ округ, хула округӗн тытӑмне кӗрекен халӑх пурӑнакан вырӑн территорийӗн пӗр пайӗн чиккисене палӑртмалли критерисене ҫирӗплетесси çинчен, ҫав территори пайӗнче сулӑм укҫи тӳлемелле тӑвас тата ҫав укҫапа усӑ курас ыйтупа граждансен пухӑвне ирттерме пултараҫҫӗ" 2021 ҫулхи пуш уйӑхӗн 20-мӗшӗнчи 15 №-лӗ саккунӗн ("Республика" хаҫат, 2021, пуш уйӑхӗн 24-мӗшӗ, юпа уйӑхӗн 27-мӗшӗ; 2022, юпа уйӑхӗн 5-мӗшӗ) 1 статйине улшӑну кӗртес, унти "Федерацин "Раççей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2003 çулхи юпа уйӑхӗн 6-мӗшӗнчи 131-ФЗ №-лӗ саккунӗн 251 статйин 12-мӗш пайӗпе килӗшӳллӗн" сӑмахсене "Федерацин "Халӑх влаҫӗн пӗрлехи тытӑмӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2025 ҫулхи пуш уйӑхӗн 20-мӗшӗнчи 33-ФЗ №-лӗ саккунӗн 45 статйин 6-мӗш пайӗпе килӗшӳллӗн" сӑмахсемпе улӑштарас.

4 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

